**КЫРГЫЗ РЕСПУБЛИКАСЫНЫН ЖОГОРКУ СОТУНУН**

**ПЛЕНУМУНУН ТОКТОМУ**

*Бишкек шаары, 2019-жылдын 13-сентябры № 16*

**Кармоонун мыйзамдуулугун жана негиздүүлүгүн текшерүү**

**жана бөгөт коюу чаралары тууралуу жазык-процесстик**

**мыйзамдарды соттор тарабынан колдонуу тажрыйбасы**

**жөнүндө**

|  |  |
| --- | --- |
| ***Колдонуудагы редакциясы*** Кармоонун мыйзамдуулугун жана негиздүүлүгүн текшерүүгө байланыштуу жазык-процесстик мыйзамдарды туура жана бир түрдүү колдонууну камсыз кылуу жана бөгөт коюу чарасын колдонууда пайда болгон маселелерди чечүү максатында Кыргыз Республикасынын Жогорку сотунун Пленуму Кыргыз Республикасынын Конституциясынын 96-беренесинин 2-бөлүгүн, "Кыргыз Республикасынын Жогорку соту жана жергиликтүү соттор жөнүндө" Кыргыз Республикасынын Мыйзамынын 15-беренесинин 2-пунктунун 1-пунктчасын жетекчиликке алып,ТОКТОМ КЫЛАТ:1. Шектүүнү кармоонун мыйзамдуулугун жана негиздүүлүгүн текшерүүдө Кыргыз Республикасынын Конституциясынын 24-бер. менен кепилденген адамдын укуктарын сактоону камсыздоого жана Кыргыз Республикасынын Жазык-процесстик кодексинин (мындан ары - КР ЖПКси) 44, 45, 98-105, 256-бер. жетекчиликке алууга тергөө судьяларынын көңүлү бурулсун.Кармоо КР ЖПКнин талаптарына ылайык жүргүзүлсө, ал мыйзамдуу жана негиздүү деп табылат. Кармоонун мыйзамдуулугун жана негиздүүлүгүн текшерүү тергөө судьясы тарабынан алардын токтомунун негизинде кармоо жүргүзүлгөн алгачкы текшерүү органынын ыйгарым укуктуу кызмат адамынын, тергөөчүнүн өтүнүчү боюнча жүргүзүлөт. Шектүүнү кармоонун мыйзамдуулугун жана негиздүүлүгүн текшерүү ачык соттук отурумда материалдар сотко келип түшкөн учурдан тартып, 2 сааттын ичинде жүргүзүлөт (КР ЖПКнин 256-бер.). Соттук отурумда кармоонун процедурасы жана кармоо учурунда шектүүнүн укуктарын камсыз кылуу жөнүндө КР ЖПКнин ченемдеринин талаптарынын сакталгандыгы текшерилүүгө жатат. Шектүүнү иш жүзүндө кармоо учурунда алгачкы текшерүү органынын ыйгарым укуктуу кызмат адамы, тергөөчү жана кармоону түздөн-түз жүргүзгөн башка адамдар (ыкчам кызматкер, милициянын аймактык инспектору жана башкалар) тарабынан ага эмнеден шектелип жаткандыгы жарыяланууга, ошондой эле өзүнө каршы көрсөтмөлөрдү бербөө, адвокат алуу жана мамлекет тарабынан кепилдик берилген юридикалык жардамдан пайдалануу укуктары түшүндүрүлүүгө тийиш (КР ЖПКнин 99-бер. 1-бөл). Алгачкы текшерүү органынын ыйгарым укуктуу кызмат адамы, тергөөчү тергөө судьясына милдеттүү түрдө: 1) шектүүнү кармоо жөнүндө токтомдо көрсөтүлгөн убакыт менен иш жүзүндө кармоо жүргүзүлгөн убакыттын туура келгендигин (КР ЖПКнин 99-бер. 2-бөл.); 2) кармалган адамга бир жолу телефон менен натыйжалуу акысыз жана көзөмөлдөнгөн сүйлөшүү берилгендигин (КР ЖПКнин 45-бер. 1-бөл. 2-п.); 3) иш жүзүндө кармалгандан кийин шектүүнүн кармалгандыгы жөнүндө жакын туугандарына, жубайына, ошондой эле жактоочусуна токтоосуз маалымдалгандыгын (КР ЖПКнин 104-бер. 1-бөл.);  4) иш жүзүндө кармалган учурдан тартып өзү тандаган адвокаттын жардамы алдында коргонуу мүмкүнчүлүгү берилгендигин (КР ЖПКнин 45-бер. 1-бөл. 5-6-п.), ал жок болгон учурда адвокаттардын мамлекеттик реестри аркылуу мамлекет тарабынан кепилденген юридикалык жардам боюнча адвокат берилгендигин (КР ЖПКнин 51-бер. 4-бөл.) тастыктоочу далилдерди бериши керек. 2. Жоруктар жөнүндө иштер боюнча, жорук жасады деп шектелген адамга карата кармоо өзгөчө учурларда гана колдонулушу мүмкүн. Өзгөчө учурлар катары үй-бүлөдөгү зомбулук, уруп-сабоо, майда бейбаштык, уурулуктар менен байланышкан ж.б. жоруктарды түшүнүү керек. 3. Шектүүнү кармоонун мыйзамдуулугун жана негиздүүлүгүн текшерүү жөнүндө өтүнүчтү кароонун жыйынтыгы боюнча тергөө судьясы кылмыш жана (же) жорук жасоого шектелген адамды кармоонун мыйзамдуулугу же мыйзамсыздыгы, негиздүүлүгү же негизсиздиги жөнүндө токтом чыгарат, ал соттук отурумдун катышуучулары тарабынан апелляциялык тартипте токтом чыккан учурдан тартып, 5 сутканын ичинде даттанылышы мүмкүн. Шектүүнү кармоонун мыйзамдуулугун жана негиздүүлүгүн текшерүү жөнүндө тергөө судьясынын токтомуна карата апелляциялык инстанциядагы соттун кабыл алган чечими даттанылбайт. 4. Камакка алуу түрүндөгү бөгөт коюу чарасы тергөө судьясы тарабынан колдонулса, ошондой эле бөгөт коюу чарасы камакка алууга өзгөртүлүп, издөө жарыяланган шектүү (айыпталуучу) кармалган учурда кармоонун мыйзамдуулугу жана негиздүүлүгү текшерилбейт, анткени аны өзгөртүү соттук актынын негизинде жүргүзүлгөн. Кыргыз Республикасынын Конституциясынын 24-бер. ылайык, кармоонун мыйзамдуулугу жана негиздүүлүгү шектүүнү кармоо (кийинкиге калтырууга болбогон учурларда) соттук акты жок жүргүзүлгөн учурда гана текшерилет. Ошону менен бирге, эгерде бөгөт коюу чарасынын камакка алуу түрү шектүү (айыпталуучу) жокто колдонулса, аталган адамдарды бөгөт коюу чарасын өзгөртүү же анын мөөнөтүн белгилөө үчүн 48 сааттын ичинде сотко жеткирүү зарылдыгы токтомдо көрсөтүлүшү керектигин соттор эске алуусу тийиш. 5. КР ЖПКнин 106-118, 239, 257-бер. ылайык, тергөө судьясы прокурордун өтүнүчү боюнча шектүүгө карата бөгөт коюу чарасын колдонууга, узартууга, өзгөртүүгө же алып салууга укуктуу. КР ЖПКнин 257-бер. 5-бөл. 2-п. ылайык, тергөө судьясы прокурордун өтүнүчүндө белгиленген бөгөт коюу чарасынан башка дагы бөгөт коюу чарасын колдонууга укуктуу экендигине тергөө судьяларынын көңүлү бурулсун. Жазык куугунтугу токтотулган учурда бөгөт коюу чарасын жокко чыгаруу жазык өндүрүшүндө жазык иши бар органдын токтому боюнча жүргүзүлөт (КР ЖПКнин 118-бер. 3-бөл.). Бөгөт коюу чарасын колдонуу, узартуу жөнүндө прокурордун өтүнүчүнө шектүүгө КР ЖПКнин 235-бер. каралган тартипте шектенүү жөнүндө кабарлоонун тапшырылган датасын жана убактысын көрсөтүү менен КР ЖПКнин талаптарына ылайык түзүлгөн жана Кылмыштардын жана жоруктардын бирдиктүү реестрине киргизилген шектенүү жөнүндө кабарлоо тиркелиши керек. Ошондой эле, өтүнүчкө шектүүнүн (айыпталуучунун) инсандыгын мүнөздөөчү (үй-бүлөлүк абалы, ден соолугунун абалы, анын багуусундагы жашы жетпеген балдары, ата-энеси, билими, иштеген иши, сыйлыктары, кошкон өзгөчө салымдары ж.б. тууралуу) документтер тиркелиши мүмкүн. 6. КР ЖПКнин 256-бер. 1-бөл. ылайык, кылмыш жасоого шектенүү боюнча адамды кармоонун мыйзамдуулугун жана негиздүүлүгүн текшерүү боюнча прокурордун өтүнүчү ачык соттук отурумда каралып, ал боюнча өзүнчө токтом чыгарылаарына тергөө судьяларынын көңүлү бурулсун. Бөгөт коюу чарасын колдонуу тууралуу маселе прокурордун өтүнүчү боюнча ачык соттук отурумда каралып, ал боюнча өзүнчө токтом чыгарылат. Сотко чейинки өндүрүштүн маалыматтарын ачыкка чыгарууга жол бербөө максатында (КР ЖПКнин 160-бер.) соттук отурумдун катышуучуларынын (прокурордун, шектүүнүн, жактоочунун, мыйзамдуу өкүлдүн) өтүнүчү боюнча бөгөт коюу чарасын колдонуу жөнүндө прокурордун өтүнүчү жабык соттук отурумда каралышы мүмкүн. 7. Шектүү (айыпталуучу) жокто камакка алуу түрүндөгү бөгөт коюу чарасын колдонуу жана анын мөөнөтүн узартуу жөнүндө маселени кароо анын келишин камсыздоо боюнча бардык чаралар кабыл алынгандан кийин гана жол берилээрине тергөө судьяларынын көңүлү бурулсун (КР ЖПКнин 257-бер. 3-бөл.).Тактап айтканда, тергөө судьясы шектүү (айыпталуучу) жокто төмөндө көрсөтүлгөн чечимдердин бирин кабыл алууга укуктуу: а) тергөөчүнүн токтому менен издөө жарыяланган шектүүгө (айыпталуучуга) карата камакка алуу түрүндөгү бөгөт коюу чарасын колдонуу жөнүндө (КР ЖПКнин 239-бер. 1-бөл.); б) сотко чейинки өндүрүштү жүзөгө ашыруучу органдардан жашырынгандагы тергөөчү тарабынан ынанымдуу тастыкталган шартта камакта кармалбаган шектүүгө (айыпталуучуга) карата камакка алуу түрүндөгү бөгөт коюу чарасын колдонуу жөнүндө;  в) психикалык абалына байланыштуу соттук отурумга жеке катышуусу мүмкүн болбосо же аны сотко жеткирүү мүмкүнчүлүгүн жокко чыгарган документтер менен тастыкталган башка жагдайлар болгондо, стационардык соттук-психиатриялык экспертизада жаткан шектүүгө (айыпталуучуга) карата камакта кармоо мөөнөтүн узартуу жөнүндө. Шектүү (айыпталуучу) жокто аны камакка алуу түрүндөгү бөгөт коюу чарасын колдонуу жана анын мөөнөтүн узартуу жөнүндө өтүнүчтү тергөө судьясы тарабынан кароодо жактоочунун катышуусу милдеттүү болуп саналат. Бөгөт коюу чарасы жөнүндө маселенин шектүү (айыпталуучу) жокто каралышы, ага соттун чечимине даттанууга жолтоо болбойт. 8. Жазык иши боюнча сотко чейинки өндүрүштө бөгөт коюу чарасын колдонуу жөнүндө өтүнүч сотко чейинки өндүрүш жүргүзүлгөн жер же шектүү кармалган жер боюнча райондук соттун тергөө судьясы тарабынан каралаарына тергөө судьяларынын көңүлү бурулсун (КР ЖПКнин 108-бер. 3-бөл.). 9. Бөгөт коюу чарасын колдонуу, өзгөртүү жана узартуу маселесин кароо үчүн шектүүнү (айыпталуучуну) сотко алып келүүнү уюштуруу милдети тергөөчүгө жүктөлөт (КР ЖПКнин 35-бер. 1-бөл. 7-п., 121-бер. 6-бөл.). Сотко шектүү (айыпталуучу) алынып келинбегендигине байланыштуу бөгөт коюу чарасын колдонуу жөнүндө өтүнүчтү кароого жана өтүнүчтүн маңызы боюнча чечим кабыл алууга мүмкүн болбогон учурда (КР ЖПКнин 257-бер. 3-бөл. ылайык, шектүү болбогон учурдан тышкары), тергөө судьясы токтом менен прокурордун өтүнүчүн канааттандыруудан баш тартат. 10. Тергөө судьялары КР ЖПКнин 257-бер. 1-бөл. менен белгиленген бөгөт коюу чарасын колдонуу жөнүндө өтүнүчтү кароонун тартибине ылайык, соттук отурумда жабырлануучунун, анын өкүлүнүн катышуусу каралбагандыгын эске алуусу керек. Ушуга байланыштуу, жабырлануучу, анын өкүлү жана мыйзамдуу өкүлү КР ЖПКнин 108-бер. 5-бөл. ылайык, шектүүгө (айыпталуучуга) карата бөгөт коюу чарасын колдонуу жөнүндө соттун чечимине даттануу укугу берилгендердин катарына кирбейт. 11. Судья (сот) ишти өндүрүшкө кабыл алган учурдан баштап өкүм (токтом, аныктама) аткарууга алынганга чейин айыпталуучуга карата КР ЖПКнин 293-бер. белгиленген тартипте, КР ЖПКнин 106-118, 239, 270-272-бер. жетекчиликке алып, бөгөт коюу чараларын тандоого, аны узартууга, өзгөртүүгө же алып салууга укуктуу. Судья, КР ЖПКнин 268-бер. 1-бөл. 3, 4-п. каралган чечимдердин бирин кабыл алган учурдан баштап жазык иши соттун өндүрүшүнө кабыл алынды деп эсептелинет.  Жазык иши сотко түшкөн учурда айыпталуучуга карата сотко чейинки өндүрүштү жүргүзүү убагына кабыл алынган камакка алуу, үй камагы түрүндөгү бөгөт коюу чараларынын мөөнөтү бүтүп жаткандыгы аныкталса, судья (сот) кечиктирбестен бөгөт коюу чарасын узартуу, өзгөртүү же алып салуу маселесин чечиши керек. Соттук өндүрүш үчүн бөгөт коюу чарасынын мөөнөтү тиешелүү токтом кабыл алынгандан баштап эсептелинет (КР ЖПКнин 274, 293-бер.). 12. Бөгөт коюу чарасын өзгөртүү жөнүндө өтүнүч болсо судья алдын ала угуу жүргүзөт, анын жыйынтыгы боюнча өтүнүчтү канааттандыруу же канааттандыруудан баш тартуу жөнүндө токтом кабыл алат (КР ЖПКнин 270-бер. 1 -бөл. 6-п.). Аталган токтом даттанылбайт.  13. КР ЖПКнин 119-бер. ылайык, алгачкы текшерүү органынын ыйгарым укуктуу кызмат адамы (тергөөчү, судья, сот) шектүүгө (айыпталуучуга) карата келүү жөнүндө милдеттенме түрүндөгү жазык сот өндүрүшүн камсыз кылуу чарасын колдонууга укуктуу экендигине судьялардын көңүлү бурулсун. Эгерде шектүүгө (айыпталуучуга) карата сотко чейинки өндүрүштө бөгөт коюу чарасы колдонулбаса, КР ЖПКнин 107-бер. 1-бөл. каралган негиздер болсо, ошондой эле келүү жөнүндө милдеттеме бузулса, сот ага карата бөгөт коюу чарасын соттук отурумдун жүрүшүндө колдонууга укуктуу. 14. КР ЖПКнин 293-бер. ылайык, соттук териштирүүнү мөөнөтүндө аяктоо мүмкүн болбогон учурда жана бөгөт коюу чараларын өзгөртүү же жокко чыгаруу үчүн негиздер болбогондо, камакка алуу, үй камагы түрүндөгү бөгөт коюу чараларын колдонуу мөөнөтү ар бир жолу эки айга чейинки мөөнөткө узартылышы мүмкүндүгүнө судьялардын көңүлү бурулсун. Соттук териштирүүдө бөгөт коюу чарасынын колдонуу мөөнөтүн бир жылдан ашык убакытка узартууга жол берилбейт, бул учурда бөгөт коюу чарасы жокко чыгарылууга жатат. КР ЖПКнин 293-бер. 5-бөл. ылайык, өзгөчө учурларда бөгөт коюу чарасын колдонуу мөөнөтү бир жылдан ашыкка узартуу иш өндүрүшүндө турган судьянын жүйөлүү токтому боюнча жүргүзүлөт. Аталган токтом 5 күндүк мөөнөттө маалымат үчүн Жогорку сотко жөнөтүлөт. Ошону менен бирге, белгиленген тартипте бөгөт коюу чарасынын мөөнөтү ар бир жолу 2 айга чейинки мөөнөткө гана узартылаарын эске алуу керек. Өзгөчө учурлар катары адамды өзгөчө оор кылмыш жасагандыгы боюнча айыптоону түшүнүү керек (мисалы, күнөөлүүнүн атайын аракеттеринин жыйынтыгы бир же бир нече адамдын өлүмүнө алып келсе; мамлекеттин коопсуздугуна каршы кылмыштар; коррупциялык кылмыштар үчүн айыптоо жана башкалар). Бөгөт коюу чараларын колдонуунун мөөнөтүн узартуу ал мөөнөт өткөнгө чейин тараптардын катышуусу менен соттук отурумда каралат. Тараптардын биринин келбегендиги бөгөт коюу чарасын узартуу маселесин кароого тоскоолдук кылбайт. 15. Ар башка иштер боюнча мурда бөгөт коюу чарасы колдонулган бир эле шектүүгө (айыпталуучуга) карата кайрадан бөгөт коюу чарасын колдонууга жол берилбестигин тергөө судьялары эске алуусу керек. Башка иш боюнча колдонулган бөгөт коюу чарасы КР ЖПКнин 118-бер. каралган тартипте өзгөртүлүшү гана мүмкүн. Шектүү (айыпталуучу) бир эле иш боюнча, ошондой эле буга кошулуп же андан бөлүп чыгарылган жазык иши боюнча кайталап камакка (үй камагына) алынган учурда камакка (үй камагына) алуунун мөөнөтү мурда камакта (үй камагында) өткөрүлгөн убакытты эске алуу менен эсептелинет (КР ЖПКнин 117-бер. 7-бөл.). 16. Эгерде, КР ЖПКнин 291-бер. 3, 5, 6-бөл. ылайык, сот өндүрүшү токтотулуп турса, токтомдун корутунду бөлүгүндө камакка алуу жөнүндөгү бөгөт коюу чарасынын күчү иш боюнча сот өндүрүшү кайрадан жандандырылганга чейин сакталаары көрсөтүлүүгө тийиш. 17. Иште жаңы мамлекеттик айыптоочу же жактоочу алмаштырылган жана (же) киргизилген учурларда соттук териштирүүнүн жүрүшүндө билдирилген өтүнүчтөр боюнча иштин материалдары менен таанышуу үчүн тараптарга берилген убакыт, бөгөт коюу чарасынын мөөнөтүнө кирээрин соттор эске алуусу керек (КР ЖПКнин 117-бер. 5-бөл.). Эгерде жактар, иштин материалдары менен таанышууну атайылап создуктурушса, сот өзүнүн токтому менен иштин материалдары менен таанышуу үчүн жетиштүү болгон аныкталган мөөнөттү белгилөөгө укуктуу (КР ЖПКнин 244-бер. 4-бөл.). 18. Айыпталуучуга карата бөгөт коюу чараларын колдонуу, узартуу, өзгөртүү, алып салуу же аны канааттандыруудан баш тартуу жөнүндө өтүнүч боюнча токтом (аныктама) өзүнчө жайда чыгарылат жана өзүнчө процесстик документ түрүндө жазылат (КР ЖПКнин 294-бер. 2-бөл.). 19. Шектүүдө (айыпталуучуда) камакка алууга тоскоол болгон, белгиленген тартипте жүргүзүлгөн медициналык кароонун жыйынтыгы боюнча медициналык корутунду менен ырасталган оору аныкталса, сот камакка алуунун мөөнөтүн узартууга укугу жок экендигине судьялардын көңүлү бурулсун (КР ЖПКнин 118-бер.).   Шектүүнү (айыпталуучуну) камакка алууга тоскоол болгон оор оорулардын тизмеси Кыргыз Республикасынын Өкмөтүнүн 2018-жылдын 20-июнундагы № 296 "Кылмышка шектүүлөрдү, айыпталуучуларды камакта кармоого тоскоол болгон оор оорулардын тизмесин бекитүү жөнүндө" токтому менен бекитилген. 20. Үй камагы түрүндөгү бөгөт коюу чарасын колдонуу жөнүндө токтомдо аталган бөгөт коюу чарасын аткаруунун шарттары, анын ичинде шектүү (айыпталуучу) жашай турган турак жай (так дареги), үй камагынын мөөнөтү, шектүүгө (айыпталуучуга) карата белгиленген тыюу салуулар көрсөтүлүшү зарыл. Судья (сот) шектүүгө (айыпталуучуга) ал менчик ээси, жалдап алуучу катары же башка мыйзамдын негизинде жашаган турак жайды гана аныктап берүүгө укуктуу. Андыктан, сот шектүүнүн (айыпталуучунун) турак жайда кандай негизде жашагандыгын текшериши керек. Шектүүгө (айыпталуучуга) карата үй камагын колдонуу жөнүндө судьянын токтому иш өндүрүшүндө турган тергөөчүгө, ал эми соттук өндүрүш убагында - прокурорго, колдонулган чектөөлөрдүн сакталышын контроль жүргүзүү үчүн тапшырылат жана токтоосуз аткарылат. 21. Үй камагы жөнүндө чечим кабыл алууда, сот шектүүгө (айыпталуучуга) карата КР ЖПКнин 115-бер. 1-бөл. каралган тыюу салуулардын бардыгын же кээ бирлерин колдоно алат. Ошону менен бирге, соттор белгиленген чектөөлөр боюнча жүйөлөрдү көрсөтүшү жана шектүүнүн (айыпталуучунун) өздүгү жөнүндө маалыматтарды эске алуусу керек. 18 жашка толо элек кылмыш жасаган шектүүлөргө (айыпталуучуларга), алардын жашына, жашоо шартына, тарбиясына, инсандык өзгөчөлүктөрүнө, аларга карата жашы улуу адамдардын таасирине өзгөчө көңүл буруу керек. Соттор шектүүлөргө (айыпталуучуларга) карата КР ЖПКнин 115-бер. 1-бөл. каралбаган тыюу салууларды жана (же) чектөөлөрдү белгилөөгө укуксуз. Шектүүгө (айыпталуучуга) белгилүү бир адамдар менен сүйлөшүүгө тыюу салууда же сүйлөшүүдөн чектөөдө, сот ал адамдарды идентификациялоого мүмкүн болгон маалыматтарды көрсөтүшү керек. Байланыш каражаттарын колдонууга тыюу салууда же аларды колдонууну чектөөдө соттор шектүүгө (айыпталуучуга) телефон байланышын медициналык тез жардам, укук коргоо органдарынын кызматкерлерин, өзгөчө кырдаалдар пайда болгондо авариялык-куткаруу кызматын чакырууга, ошондой эле тергөөчү менен байланышуу үчүн колдонууга укуктуулугун түшүндүрүшү керек. Шектүүнүн (айыпталуучунун) "Интернет" маалымат-телекоммуникациялык тармагы менен колдонуусун чектөөдө соттор тармакты колдонууга уруксат берилген учурларды көрсөтүш керек (мисалы, эгерде шектүү (айыпталуучу) окуу жайда билим алса, анда окуу жай менен анын ортосунда маалымат алмашууну). Контролду жүргүзүү максатында мыйзамда белгиленген тартипте аудиовизуалдык, электрондук жана башка техникалык каражаттар колдонулушу мүмкүн (КР ЖПКнин 115-бер. 3-бөл.). 22. Күрөө түрүндөгү бөгөт коюу чарасын колдонуу жөнүндө маселе жазык өндүрүшүнүн катышуучуларынын өтүнүчүнүн негизинде тергөө судьясы (судья, сот) тарабынан сот отурумунда каралаары эске алынышы керек. Эгерде, күрөө түрүндөгү бөгөт коюу чарасы мурда тандалып алынган камакка алуу же үй камагы түрүндөгү бөгөт коюу чарасынын ордуна колдонулса, күрөөнүн суммасы атайын банктык эсепке төгүлгөнгө чейин шектүү (айыпталуучу) камакта же үй камагында кала берет. Тергөө судьясы (судья, сот) тарабынан КР ЖПКнин 114-бер. 2, 3-бөл. көрсөтүлгөн өлчөмдө аныкталган күрөөнүн суммасы атайын банктык эсепке төгүлгөн учурда, тергөө судьясы (судья, сот) соттук отурумда жүйөлөштүрүлгөн токтому менен камакка алуу же үй камагы түрүндөгү бөгөт коюу чарасын күрөө түрүнө алмаштырат (КР ЖПКнин 114-бер. 4-бөл.). Төмөнкү учурларда күрөө түрүндөгү бөгөт коюу чарасы колдонулбайт: - эгерде кылмыш менен келтирилген зыяндын өлчөмү КР ЖПКнин 114-бер. 3-бөл. каралган күрөөнүн максималдуу өлчөмүнөн жогору болсо (20000 эсептик көрсөткүчтөн, б.а. 2 миллион сомдон ашык болсо);- жабырлануучунун өлүмүнө алып келген атайлап жасалган кылмыш үчүн шектелсе же айыпталса; - кылмыштуу топтун курамында, террористтик жана (же) экстремисттик кылмыштарды жасады деп шектелсе, айыпталса; - шектүү (айыпталуучу) соттук өндүрүшкө тоскоолдук жаратышы жана тергөөдөн, соттон жашырынып кетүү мүмкүндүгү боюнча жетиштүү негиздер болгондо; - шектүү (айыпталуучу) тарабынан кылмыштуу ишмердүүлүгүн улантуусу жөнүндө маалымат болсо; - шектүү (айыпталуучу) тарабынан тергелип жаткан жазык иши боюнча мурда тандалган күрөө түрүндөгү бөгөт коюу чарасы бузулса. КР ЖПКнин 114-бер. 8-бөл. ылайык, күрөөнү кайтарып берүү же мамлекеттин кирешесине айландыруу жөнүндө маселе сот тарабынан жазык иши боюнча өкүм (токтом, аныктама) кабыл алууда чечилет. 23. Башка жакка кетпөө жөнүндө тил кат алуу бөгөт коюу чарасын колдонуунун атайын шарты болуп, туруктуу же убактылуу жашаган жери бар экендиги саналат. Аларга турак үй, батир, кызматтык турак жай, адистештирилген үйлөр (жатакана, карылар үйү, майыптар, ардагерлер ж.б. үчүн үйлөр), ошондой эле жаран менчик ээси катары, жалдап алуу, ижара келишими боюнча же башка негиздер менен дайыма же көпчүлүк убагында жашаган турак жайлар дагы кирет. Жашаган жери же турган жери боюнча каттоодо турушу анын жашаган жеринин же келген жеринин бардыгы боюнча далилдердин бири болот. "Ички жер которуу жөнүндө" КР Мыйзамына ылайык, Кыргыз Республикасынын ар бир жараны Кыргыз Республикасынын чегинде жашаган жана турган жери боюнча катталууга милдеттүү. Шектүүгө (айыпталуучуга) өзүнүн жашаган жерин алмаштыргандыгы боюнча ал иш өндүрүшүндө турган органга билдирүүгө милдеттүү экендиги түшүндүрүлүшү керек. 24. Аскер бөлүгүнүн командачылыгынын аскер кызматчыларына байкоо жүргүзүү атайын субъекттерге: аскер кызматчыларына, аскерге милдеттүүлөргө, окуу жыйындарына чакырылгандарга колдонулат. Бул бөгөт коюу чарасын тандоого аскер командачылыгынын макулдугу талап кылынбайт. Бөгөт коюу чарасы жөнүндө токтом (аныктама) аскер бөлүгүнүн командачылыгына жиберилет. Шектүү (айыпталуучу) бөгөт коюу чарасы аларды жасоодон алдын алуу үчүн колдонулган аракеттерди жасаган учурда, командачылык алгачкы текшерүү органынын ыйгарым укуктуу кызмат адамына (тергөөчүгө, сотко) бул тууралуу дароо кабарлоого милдеттүү. 25. Жашы жете элекке карата камакка алуу түрүндөгү бөгөт коюу чарасы өзгөчө учурларда гана колдонулат. Жашы жете элекке карата бөгөт коюу чарасын колдонуу жөнүндө маселени чечүүдө ар бир учурда жашы жете электи көз салып турууга өткөрүп берүү сыяктуу чараны колдонуу мүмкүнчүлүгү талкууланышы керек (КР ЖПКнин 451-бер. 3-бөл.). Өзгөчө учурлар катары өзгөчө оор кылмышты жасагандыгы үчүн шектелүүнү, мурда колдонулган бөгөт коюу чарасынын шарттарын бузууну, ошондой эле сотко чейинки өндүрүштү жүзөгө ашыруучу органдан же соттон жашырынып кетүүнү түшүнүү керек. Жашы жете электи көз салууга өткөрүп берүү түрүндөгү бөгөт коюу чарасы он төрт жаштан он сегиз жашка чейинки шектүүгө (айыпталуучуга) карата колдонулат. Шектүүгө (айыпталуучуга) карата мурда тандалган жашы жете электи көз салууга өткөрүп берүү түрүндөгү бөгөт коюу чарасы ал он сегиз жашка жеткенде (иштин жагдайына жараша) жокко чыгарылат же башка бөгөт коюу чарасына өзгөртүлөт. Жашы жете элек шектүү (айыпталуучу) ата-энесинин, (камкорчулардын, көзөмөлчүлөрдүн), балдарды коргоо боюнча ыйгарым укуктуу мамлекеттик органдын кызматкерлеринин, ошондой эле ал турган атайын балдар мекемесинин өкүлдөрүнүн көз салуусуна, алардын жазуу жүзүндөгү өтүнүчү боюнча гана өткөрүлүп берилиши мүмкүн.26. Бөгөт коюу чарасын колдонуу, мөөнөтүн узартуу же андан баш тартуу жөнүндө тергөө судьясынын токтому кабыл алынган учурдан баштап 5 сутканын ичинде апелляциялык тартипте даттанылышы мүмкүн (КР ЖПКнин 108, 117 жана 257-бер.). 27. Апелляциялык инстанциядагы сот КР ЖПКнин 409-бер. ылайык, даттанууну (сунушту) канааттандыруусуз калтыруу, тергөө судьясынын токтомун өзгөртүү же тергөө судьясынын токтомун жокко чыгарып, жаңы чечим кабыл алуу тууралуу аныктама чыгарууга укуктуу. Апелляциялык инстанциядагы сот судьянын бөгөт коюу чарасын колдонуу же анын мөөнөтүн узартуу жөнүндө токтомуна даттанууну (сунушту) кароонун жыйынтыктары боюнча, ага негиздер болгон учурда токтомду өзгөртүүгө же токтомду жокко чыгарып, жаңы чечим кабыл алууга укуктуу. 28. КР ЖПКнин 394-бер. ылайык, соттун жыйынтык чечими чыкканга чейин бөгөт коюу чарасын колдонуу жана бөгөт коюу чарасынын мөөнөтүн узартуу жөнүндө токтому кабыл алынган учурдан баштап, 10 сутканын ичинде апелляциялык тартипте даттанылышы мүмкүн экендигине соттордун көңүлү бурулсун. Бөгөт коюу чарасын өзгөртүү, жокко чыгаруу жөнүндө өтүнүч боюнча же аны канааттандыруудан баш тартуу тууралуу соттун жыйынтык чечими чыкканга чейинки алдын ала угуу стадиясында же соттук териштирүүнүн жүрүшүндө кабыл алынган судьянын токтому апелляциялык тартипте соттун жыйынтык чечими менен чогуу даттанылат. 29. КР ЖПКнин 402-бер. 2-бөл. ылайык, апелляциялык даттануу (сунуш) апелляциялык инстанциянын сотуна түшкөн күндөн баштап 10 суткадан кеч эмес мөөнөттө каралууга тийиш. Бөгөт коюу чаралары жөнүндө даттанууну (сунушту) кароонун жыйынтыгы боюнча апелляциялык инстанциядагы соттун чечими кассациялык тартипте даттанылбайт. 30. Бөгөт коюу чарасын колдонуу (бөгөт коюу чарасын мөөнөтүн узартуу) жөнүндө соттук териштирүүнүн жүрүшүндө кабыл алынган токтомдорго карата даттануу, иш боюнча соттук териштирүүнү токтотпойт. Мындай учурда, апелляциялык инстанциядагы сотко даттанылган соттук акты, сотко чейинки өндүрүштүн жана бөгөт коюу чараларынын мөөнөттөрү жөнүндө тактама менен айыптоо актысынын көчүрмөсү тиркелген даттануу (сунуш) боюнча материал жиберилет.Камакта кармалган айыпталуучу апелляциялык инстанциядагы сотко даттануу (сунуш) каралган күнү алынып келинет. Соттук отурумдун күнү жана убактысы жөнүндө апелляциялык инстанциядагы сот биринчи инстанциядагы сотко билдирүү жиберет. Айыпталуучу апелляциялык инстанциядагы сотко даттанууну (сунушту) чечүү үчүн биринчи инстанциядагы соттун талабы боюнча жеткирилет. | ***Сунушталган редакция***Кармоонун мыйзамдуулугун жана негиздүүлүгүн текшерүүгө байланыштуу кылмыш-жаза процесстик мыйзамдарды туура жана бир түрдүү колдонууну камсыз кылуу жана бөгөт коюу чарасын колдонууда пайда болгон маселелерди чечүү максатында Кыргыз Республикасынын Жогорку сотунун Пленуму, Кыргыз Республикасынын Конституциясынын 98-беренесинин 3-бөлүгүн, «Кыргыз Республикасынын Жогорку соту жана жергиликтүү соттор жөнүндө» Кыргыз Республикасынын Конституциялык Мыйзамынын 18, 19-беренелерин жетекчиликке алып,ТОКТОМ КЫЛАТ:1. Шектүүнү кармоонун мыйзамдуулугун жана негиздүүлүгүн текшерүүдө Кыргыз Республикасынын Конституциясынын 59-бер. менен кепилденген адамдын укуктарын сактоону камсыздоого жана Кыргыз Республикасынын Кылмыш-жаза процессуалдык кодексинин (мындан ары - КР КЖПКси) 43, 44, 96-103, 265-бер. жетекчиликке алууга тергөө судьяларынын көңүлү бурулсун. Кармоо КР КЖПКнин талаптарына ылайык жүргүзүлсө, ал мыйзамдуу жана негиздүү деп табылат. Кармоонун мыйзамдуулугун жана негиздүүлүгүн текшерүү тергөө судьясы тарабынан алардын токтомунун негизинде кармоо жүргүзүлгөн, , тергөөчүнүн өтүнүчү боюнча жүргүзүлөт.Шектүүнү кармоонун мыйзамдуулугун жана негиздүүлүгүн текшерүү ачык соттук отурумда материалдар сотко келип түшкөн учурдан тартып, 2 сааттын ичинде жүргүзүлөт (КР КЖПКнин 265-бер.). Соттук отурумда кармоонун процедурасы жана кармоо учурунда шектүүнүн укуктарын камсыз кылуу жөнүндө КР КЖПКнин ченемдеринин талаптарынын сакталгандыгы текшерилүүгө жатат. Шектүүнү иш жүзүндө кармоо учурунда, тергөөчү жана кармоону түздөн-түз жүргүзгөн башка адамдар (ыкчам кызматкер, милициянын аймактык инспектору жана башкалар) тарабынан ага эмнеден шектелип жаткандыгы жарыяланууга, ошондой эле өзүнө каршы көрсөтмөлөрдү бербөө, адвокат алуу жана мамлекет тарабынан кепилдик берилген юридикалык жардамдан пайдалануу укуктары түшүндүрүлүүгө тийиш (КР КЖПКнин 97-бер. 1-бөл). Тергөөчү тергөө судьясына милдеттүү түрдө төмөнкүлөрдү тастыктаган далилдерди берүүгө тийиш:1) шектүүнү кармоо жөнүндө токтомдо көрсөтүлгөн убакыт менен иш жүзүндө кармоо жүргүзүлгөн убакыттын туура келгендигин (КР КЖПКнин 97-бер. 2-бөл.); 2) кармалган адамга бир жолу телефон менен акысыз натыйжалуу жана көзөмөлдөнгөн сүйлөшүү берилгендигин (КР КЖПКнин 44-бер. 1-бөл. 5-п.); 3) иш жүзүндө кармалгандан кийин шектүүнүн кармалгандыгы жөнүндө жакын туугандарына, жубайына, ошондой эле адвокатына токтоосуз маалымдалгандыгын (КР КЖПКнин 102-бер. 1-бөл.);  4) иш жүзүндө кармалган учурдан тартып өзү тандаган адвокаттын жардамы алдында коргонуу мүмкүнчүлүгү берилгендигин (КР КЖПКнин 44-бер. 1-бөл. 4-6-п.), ал жок болгон учурда адвокаттардын мамлекеттик реестри аркылуу мамлекет тарабынан кепилденген юридикалык жардам боюнча адвокат берилгендигин (КР КЖПКнин 50-бер. 4-бөл.) тастыктоочу далилдерди бериши керек. ~~2. Жоруктар жөнүндө иштер боюнча, жорук жасады деп шектелген адамга карата кармоо өзгөчө учурларда гана колдонулушу мүмкүн. Өзгөчө учурлар катары үй-бүлөдөгү зомбулук, уруп-сабоо, майда бейбаштык, уурулуктар менен байланышкан ж.б. жоруктарды түшүнүү керек.~~ 2. Шектүүнү кармоонун мыйзамдуулугун жана негиздүүлүгүн текшерүү жөнүндө өтүнүчтү кароонун жыйынтыгы боюнча тергөө судьясы кылмыш жана (же) укук бузууга шектелген адамды кармоонун мыйзамдуулугу же мыйзамсыздыгы, негиздүүлүгү же негизсиздиги жөнүндө токтом чыгарат, ал соттук отурумдун катышуучулары тарабынан апелляциялык тартипте токтом чыккан учурдан тартып, 5 сутканын ичинде даттанылышы мүмкүн. Шектүүнү кармоонун мыйзамдуулугун жана негиздүүлүгүн текшерүү жөнүндө тергөө судьясынын токтомуна карата апелляциялык инстанциядагы соттун кабыл алган чечими даттанылбайт. 3. Бөгөт коюу чаралары айыпталуучуга тергөөдөн жана соттук териштирүүдөн качууга жол бербөө, анын мыйзамсыз аракеттерине бөгөт коюу, жазык сот өндүрүшүнүн талаптагыдай жүрүшүн камсыз кылуу максатында колдонулуучу укуктук чектөөлөр экендигин соттор эске алуусу керек.Бөгөт коюу чаралары төмөнкүлөрдү камтыйт: башка жакка чыкпоо жөнүндө кол коюу; электрондук байкоо жүргүзүү; аскер бөлүгүнүн командачылыгынын көзөмөлдөөсүнө берүү; баланы ата-энесинин же аларды алмаштырган адамдардын жана уюмдардын көз салуусуна берүү; күрөө алуу; үй камагы; камакка алуу.4. Камакка алуу түрүндөгү бөгөт коюу чарасы тергөө судьясы тарабынан колдонулса, ошондой эле бөгөт коюу чарасы камакка алууга өзгөртүлүп, издөө жарыяланган айыпталуучу кармалган учурда кармоонун мыйзамдуулугу жана негиздүүлүгү текшерилбейт, анткени аны өзгөртүү соттук актынын негизинде жүргүзүлгөн. Кыргыз Республикасынын Конституциясынын 59-бер. ылайык, кармоонун мыйзамдуулугу жана негиздүүлүгү шектүүнү кармоо (кийинкиге калтырууга болбогон учурларда) соттук акты жок жүргүзүлгөн учурда гана текшерилет. Ошону менен бирге, эгерде бөгөт коюу чарасынын камакка алуу түрү айыпталуучу жокто колдонулса, аталган адамдарды бөгөт коюу чарасын өзгөртүү же анын мөөнөтүн белгилөө үчүн 48 сааттын ичинде сотко жеткирүү зарылдыгы токтомдо көрсөтүлүшү керектигин соттор эске алуусу тийиш. 5. КР КЖПКнин 104-116, 248-бер, 266-бер. ылайык, тергөө судьясы тергөөчүнүн өтүнүчү боюнча айыпталуучуга карата бөгөт коюу чарасын колдонууга, узартууга, өзгөртүүгө же алып салууга укуктуу. КР КЖПКнин 266-бер. 5-бөл. 2-п. ылайык, тергөө судьясы тергөөчүнүн өтүнүчүндө белгиленген бөгөт коюу чарасынан жана айыпталуучунун абалын начарлатпай турган башка дагы бөгөт коюу чарасын колдонууга укуктуу экендигине тергөө судьяларынын көңүлү бурулсун. Жазык куугунтугу кыскартылган учурда бөгөт коюу чарасын жокко чыгаруу көзөмөлдөөчү прокурордун макулдугу менен жазык өндүрүшүндө жазык иши бар органдын токтому боюнча жүргүзүлөт (КР КЖПКнин 116-бер. 3-бөл.). Бөгөт коюу чарасын колдонуу, узартуу жөнүндө тергөөчүнүн өтүнүчүнө КР КЖПКнын 243-бер. каралган тартипте айыпталуучуга берилген күндү жана убакытты көрсөтүү менен КР КЖПКнын талаптарына ылайык түзүлгөн адамды айыпталуучу катары тартуу жөнүндө токтом жана бекитилген айыптоо актысы тиркелиши керек, ошондой эле айыпталуучунун инсандыгын мүнөздөгөн (үй-бүлөлүк абалы, ден соолугунун абалы, анын багуусундагы жашы жетпеген балдары, ата-энеси, билими, иштеген иши, сыйлыктары, кошкон өзгөчө салымдары ж.б. тууралуу) документтер тиркелиши мүмкүн.Сот тергөөчүнүн мурда тандалып алынган бөгөт коюу чарасын жеңилирээк чарага өзгөртүү жөнүндө өтүнүчүн канааттандыруудан баш тартууга укуксуз.6. КР КЖПКнин 265-бер. 1-бөл. ылайык, кылмыш жасоого шектенүү боюнча адамды кармоонун мыйзамдуулугун жана негиздүүлүгүн текшерүү боюнча өтүнүчү ачык соттук отурумда каралып, ал боюнча өзүнчө токтом чыгарылаарына тергөө судьяларынын көңүлү бурулсун. Бөгөт коюу чарасын колдонуу тууралуу маселе тергөөчүнүн өтүнүчү боюнча ачык соттук отурумда каралып, ал боюнча өзүнчө токтом чыгарылат. Тергөөнүн маалыматтарын ачыкка чыгарууга жол бербөө максатында (КР КЖПКнин 167-бер., 291-бер.) соттук отурумдун катышуучуларынын (тергөөчүнүн, шектүүнүн, жактоочунун, мыйзамдуу өкүлдүн) өтүнүчү боюнча бөгөт коюу чарасын колдонуу жөнүндө тергөөчүнүн өтүнүчү жабык соттук отурумда каралышы мүмкүн. 7. Айыпталуучу жокто камакка алуу түрүндөгү бөгөт коюу чарасын колдонуу жана анын мөөнөтүн узартуу жөнүндө маселени кароо анын келишин камсыздоо боюнча бардык чаралар кабыл алынгандан кийин гана жол берилээрине тергөө судьяларынын көңүлү бурулсун (КР КЖПКнин 266-бер. 3-бөл.).Тактап айтканда, тергөө судьясы айыпталуучу жокто төмөндө көрсөтүлгөн чечимдердин бирин кабыл алууга укуктуу: а) тергөөчүнүн токтому менен издөө жарыяланган айыпталуучуга карата камакка алуу түрүндөгү бөгөт коюу чарасын колдонуу жөнүндө (КР КЖПКнин 248-бер.); б) тергөө жүргүзүүчү органдардан жашырынгандагы тергөөчү тарабынан ынанымдуу тастыкталган шартта камакта кармалбаган айыпталуучуга карата камакка алуу түрүндөгү бөгөт коюу чарасын колдонуу жөнүндө;  в) психикалык абалына байланыштуу соттук отурумга жеке катышуусу мүмкүн болбосо же аны сотко жеткирүү мүмкүнчүлүгүн жокко чыгарган документтер менен тастыкталган башка жагдайлар болгондо, стационардык соттук-психиатриялык экспертизада жаткан айыпталуучуга карата камакта кармоо мөөнөтүн узартуу жөнүндө. Айыпталуучу жокто аны камакка алуу түрүндөгү бөгөт коюу чарасын колдонуу жана анын мөөнөтүн узартуу жөнүндө өтүнүчтү тергөө судьясы тарабынан кароодо адвокаттын катышуусу милдеттүү болуп саналат. Бөгөт коюу чарасы жөнүндө маселенин айыпталуучу жокто каралышы, ага соттун чечимине даттанууга жолтоо болбойт. 8. Жазык иши боюнча тергөөнүн жүрүшүндөбөгөт коюу чарасын колдонуу жөнүндө өтүнүч тергөөөндүрүшү жүргүзүлгөн жер же айыпталуучуга кармалган жер боюнча райондук соттун тергөө судьясы тарабынан каралаарына тергөө судьяларынын көңүлү бурулсун (КР КЖПКнин 106-бер. 5-бөл.). 9. Бөгөт коюу чарасын колдонуу, өзгөртүү жана узартуу маселесин кароо үчүн айыпталуучуну сотко алып келүүнү уюштуруу милдети тергөөчүгө жүктөлөт (КР КЖПКнин 37-бер. 1-бөл. 7-п., 119-бер. 6-бөл.). Сотко айыпталуучу алынып келинбегендигине байланыштуу бөгөт коюу чарасын колдонуу жөнүндө өтүнүчтү кароого жана өтүнүчтүн маңызы боюнча чечим кабыл алууга мүмкүн болбогон учурда (КР КЖПКнин 266-бер. 3-бөл. ылайык, айыпталуучу болбогон учурдан тышкары), тергөө судьясы токтом менен прокурордун өтүнүчүн канааттандыруудан баш тартат. 10. Тергөө судьялары КР КЖПКнин 266-бер. 1-бөл. менен белгиленген бөгөт коюу чарасын колдонуу жөнүндө өтүнүчтү кароонун тартибине ылайык, соттук отурумда жабырлануучунун, анын өкүлүнүн катышуусу каралбагандыгын эске алуусу керек. Ушуга байланыштуу, жабырлануучу, анын өкүлү жана мыйзамдуу өкүлү КР КЖПКнин 106-бер. 7-бөл. ылайык, айыпталуучуга карата бөгөт коюу чарасын колдонуу жөнүндө соттун чечимине даттануу укугу берилгендердин катарына кирбейт. 11. Судья (сот) ишти өндүрүшкө кабыл алган учурдан баштап өкүм (токтом, аныктама) аткарууга алынганга чейин айыпталуучуга карата КР КЖПКнин 303-бер. белгиленген тартипте, КР КЖПКнин 104-116, 248, 279-281-бер. жетекчиликке алып, бөгөт коюу чараларын тандоого, аны узартууга, өзгөртүүгө же алып салууга укуктуу. Судья, КР КЖПКнин 277-бер. 1-бөл. 4, 5-п. каралган чечимдердин бирин кабыл алган учурдан баштап жазык иши соттун өндүрүшүнө кабыл алынды деп эсептелинет.  Жазык иши сотко түшкөн учурда айыпталуучуга карата тергөө жүргүзүү убагына кабыл алынган камакка алуу, үй камагы түрүндөгү бөгөт коюу чараларынын мөөнөтү бүтүп жаткандыгы аныкталса, судья (сот) кечиктирбестен бөгөт коюу чарасын узартуу, өзгөртүү же алып салуу маселесин чечиши керек. Соттук өндүрүш үчүн бөгөт коюу чарасынын мөөнөтү тиешелүү токтом кабыл алынгандан баштап эсептелинет (КР КЖПКнин 283, 303-бер.). 12. Бөгөт коюу чарасын өзгөртүү жөнүндө өтүнүч болсо судья алдын ала угуу жүргүзөт, анын жыйынтыгы боюнча өтүнүчтү канааттандыруу же канааттандыруудан баш тартуу жөнүндө токтом кабыл алат (КР КЖПКнин 279-бер. 1 -бөл. 6-п.), аталган токтом даттанылбайт.  13. КР КЖПКнин 117-бер. ылайык, алгачкы текшерүү органынын ыйгарым укуктуу кызмат адамы (тергөөчү, судья, сот) айыпталуучуга карата келүү жөнүндө милдеттенме түрүндөгү жазык сот өндүрүшүн камсыз кылуу чарасын колдонууга укуктуу экендигине судьялардын көңүлү бурулсун. Эгерде айыпталуучуга карата тергөө өндүрүшүндө бөгөт коюу чарасы колдонулбаса, КР КЖПКнин 105-бер. 1-бөл. каралган негиздер болсо, ошондой эле келүү жөнүндө милдеттеме бузулса, сот ага карата бөгөт коюу чарасын соттук отурумдун жүрүшүндө колдонууга укуктуу. 14. КР КЖПКнин 303-бер. ылайык, соттук териштирүүнү мөөнөтүндө аяктоо мүмкүн болбогон учурда жана бөгөт коюу чараларын өзгөртүү же жокко чыгаруу үчүн негиздер болбогондо, камакка алуу, үй камагы түрүндөгү бөгөт коюу чараларын колдонуу мөөнөтү ар бир жолу 2 айга чейинки, бирок бир жылдан ашпаган мөөнөткө узартылышы мүмкүн экендигине судьялардын көңүлү бурулсун. Камакта кармоо түрүндөгү бөгөт коюу чарасын колдонуу мөөнөтүн бир жылдан ашык узартууга жол берилбейт (КР КЖПКнын 303-бер. 4-бөл.). Көрсөтүлгөн мөөнөт аяктагандан кийин камакта кармалган айыпталуучу прокурорго кабарлоо менен камакка алынган жердин администрациясы тарабынан токтоосуз бошотулууга тийиш.Айыпталуучу келбеген учурларды кошпогондо, сот жыйналышынын убактысы жөнүндө өз убагында кабарландырылган тараптардын жүйөлүү себептерсиз келбей коюусу өтүнүчтү кароо үчүн тоскоолдук болуп саналбайт. Адвокат келбеген учурда айыпталуучу аны башка адвокат менен алмаштырууга укуктуу (КР КЖПКнын 266-бер. 2-бөл.).15. Ар башка иштер боюнча мурда бөгөт коюу чарасы колдонулган бир эле айыпталуучуга карата кайрадан бөгөт коюу чарасын колдонууга жол берилбестигин тергөө судьялары эске алуусу керек. Башка иш боюнча колдонулган бөгөт коюу чарасы КР КЖПКнин 116-бер. каралган тартипте өзгөртүлүшү гана мүмкүн. Айыпталуучу бир эле иш боюнча, ошондой эле буга кошулуп же андан бөлүп чыгарылган жазык иши боюнча кайталап камакка (үй камагына) алынган учурда камакка (үй камагына) алуунун мөөнөтү мурда камакта (үй камагында) өткөрүлгөн убакытты эске алуу менен эсептелинет (КР КЖПКнин 115-бер. 7-бөл.). 16. Эгерде, КР КЖПКнин 301-бер. 3, 6, 7-бөл. ылайык, сот өндүрүшү токтотулуп турса, токтомдун корутунду бөлүгүндө камакка алуу жөнүндөгү бөгөт коюу чарасынын күчү иш боюнча сот өндүрүшү кайрадан жандандырылганга чейин сакталаары көрсөтүлүүгө тийиш. 17. Иште жаңы мамлекеттик айыптоочу же адвокат алмаштырылган жана (же) киргизилген учурларда соттук териштирүүнүн жүрүшүндө билдирилген өтүнүчтөр боюнча иштин материалдары менен таанышуу үчүн тараптарга берилген убакыт, бөгөт коюу чарасынын мөөнөтүнө кирээрин соттор эске алуусу керек (КР КЖПКнин 115-бер. 5-бөл.). Эгерде жактар, иштин материалдары менен таанышууну атайылап создуктурушса, сот өзүнүн токтому менен иштин материалдары менен таанышуу үчүн жетиштүү болгон аныкталган мөөнөттү белгилөөгө укуктуу (КР КЖПКнин 253-бер. 4-бөл.). 18. Айыпталуучуга карата бөгөт коюу чараларын колдонуу, узартуу, өзгөртүү, алып салуу же аны канааттандыруудан баш тартуу жөнүндө өтүнүч боюнча токтом (аныктама) өзүнчө жайда чыгарылат жана өзүнчө процесстик документ түрүндө жазылат (КР КЖПКнин 304-бер. 2-бөл.). 19. Айыпталуучуда камакка алууга тоскоол болгон, белгиленген тартипте жүргүзүлгөн медициналык кароонун жыйынтыгы боюнча медициналык корутунду менен ырасталган оору аныкталса, сот камакка алуунун мөөнөтүн узартууга укугу жок экендигине судьялардын көңүлү бурулсун (КР КЖПКнин 116-бер.).  Айыпталуучуну камакка алууга тоскоол болгон оор оорулардын тизмеси Кыргыз Республикасынын Министрлер Кабинетинин токтому менен бекитилет. (Кыргыз Республикасынын Өкмөтүнүн 2018-жылдын 20-июнундагы № 296 “Кылмышка шектүүлөрдү, айыпталуучуларды камакта кармоого тоскоол болгон оор оорулардын тизмесин бекитүү жөнүндө” токтому)20. Үй камагы түрүндөгү бөгөт коюу чарасын колдонуу жөнүндө токтомдо аталган бөгөт коюу чарасын аткаруунун шарттары, анын ичинде айыпталуучу жашай турган турак жай (так дареги), үй камагынын мөөнөтү, айыпталуучуга карата белгиленген тыюу салуулар көрсөтүлүшү зарыл. Судья (сот) айыпталуучуга ал менчик ээси, жалдап алуучу катары же башка мыйзамдын негизинде жашаган турак жайды гана аныктап берүүгө укуктуу. Андыктан, сот айыпталуучунун турак жайда кандай негизде жашагандыгын текшериши керек. Айыпталуучуга карата үй камагын колдонуу жөнүндө судьянын токтому иш өндүрүшүндө турган тергөөчүгө, ал эми соттук өндүрүш убагында - прокурорго, колдонулган чектөөлөрдүн сакталышын контроль жүргүзүү үчүн тапшырылат жана токтоосуз аткарылат. 21. Үй камагы жөнүндө чечим кабыл алууда, сот айыпталуучуга карата КР КЖПКнин 113-бер. 1-бөл. каралган тыюу салуулардын бардыгын же кээ бирлерин колдоно алат. Ошону менен бирге, соттор белгиленген чектөөлөр боюнча жүйөлөрдү көрсөтүшү жана айыпталуучунун өздүгү жөнүндө маалыматтарды эске алуусу керек. 18 жашка толо элек кылмыш жасаган айыпталуучуларга, алардын жашына, жашоо шартына, тарбиясына, инсандык өзгөчөлүктөрүнө, аларга карата жашы улуу адамдардын таасирине өзгөчө көңүл буруу керек. Соттор айыпталуучуга карата КР КЖПКнин 113-бер. 1-бөл. каралбаган тыюу салууларды жана (же) чектөөлөрдү белгилөөгө укуксуз. Айыпталуучуга белгилүү бир адамдар менен сүйлөшүүгө тыюу салууда же сүйлөшүүдөн чектөөдө, сот ал адамдарды идентификациялоого мүмкүн болгон маалыматтарды көрсөтүшү керек. Байланыш каражаттарын колдонууга тыюу салууда же аларды колдонууну чектөөдө соттор айыпталуучуга телефон байланышын медициналык тез жардам, укук коргоо органдарынын кызматкерлерин, өзгөчө кырдаалдар пайда болгондо авариялык-куткаруу кызматын чакырууга, ошондой эле тергөөчү менен байланышуу үчүн колдонууга укуктуулугун түшүндүрүшү керек. Айыпталуучунун “Интернет” маалымат-телекоммуникациялык тармагы менен колдонуусун чектөөдө соттор тармакты колдонууга уруксат берилген учурларды көрсөтүш керек (мисалы, эгерде айыпталуучу окуу жайда билим алса, анда окуу жай менен анын ортосунда маалымат алмашууну). Контролду жүргүзүү максатында мыйзамда белгиленген тартипте аудиовизуалдык, электрондук жана башка техникалык каражаттар колдонулушу мүмкүн (КР КЖПКнин 113-бер. 3-бөл.). 22. Күрөө түрүндөгү бөгөт коюу чарасын колдонуу жөнүндө маселе жазык өндүрүшүнүн катышуучуларынын өтүнүчүнүн негизинде тергөө судьясы (судья, сот) тарабынан сот отурумунда каралаары эске алынышы керек. Эгерде, күрөө түрүндөгү бөгөт коюу чарасы мурда тандалып алынган камакка алуу же үй камагы түрүндөгү бөгөт коюу чарасынын ордуна колдонулса, күрөөнүн суммасы атайын банктык эсепке төгүлгөнгө чейин айыпталуучу камакта же үй камагында кала берет. Тергөө судьясы (судья, сот) тарабынан КР КЖПКнин 112-бер. 2, 3-бөл. көрсөтүлгөн өлчөмдө аныкталган күрөөнүн суммасы атайын банктык эсепке төгүлгөн учурда, тергөө судьясы (судья, сот) соттук отурумда жүйөлөштүрүлгөн токтому менен камакка алуу же үй камагы түрүндөгү бөгөт коюу чарасын күрөө түрүнө алмаштырат (КР КЖПКнин 112-бер. 4-бөл.). Күрөө айыпталуучу тарабынан КР КЖПКнын 112-бер. 4-бөл. каралган кылмыш жасалган учурда, ошондой эле шектүү, айыпталуучу тарабынан тергелип жаткан жазык иши боюнча мурда колдонулган бөгөт коюу чарасы бузулган учурда белгиленбейт.КР КЖПКнин 112-бер. 8-бөл. ылайык, күрөөнү кайтарып берүү же мамлекеттин кирешесине айландыруу жөнүндө маселе сот тарабынан жазык иши боюнча өкүм (токтом, аныктама) кабыл алууда чечилет. 23. Башка жакка кетпөө жөнүндө тил кат алуу бөгөт коюу чарасын колдонуунун атайын шарты болуп, туруктуу же убактылуу жашаган жери бар экендиги саналат. Аларга турак үй, батир, кызматтык турак жай, адистештирилген үйлөр (жатакана, карылар үйү, майыптар, ардагерлер ж.б. үчүн үйлөр), ошондой эле жаран менчик ээси катары, жалдап алуу, ижара келишими боюнча же башка негиздер менен дайыма же көпчүлүк убагында жашаган турак жайлар дагы кирет. Жашаган жери же турган жери боюнча каттоодо турушу анын жашаган жеринин же келген жеринин бардыгы боюнча далилдердин бири болот. “Ички жер которуу жөнүндө” КР Мыйзамына ылайык, Кыргыз Республикасынын ар бир жараны Кыргыз Республикасынын чегинде жашаган жана турган жери боюнча катталууга милдеттүү. Айыпталуучуга өзүнүн жашаган жерин алмаштыргандыгы боюнча ал иш өндүрүшүндө турган органга билдирүүгө милдеттүү экендиги түшүндүрүлүшү керек. 24. Аскер бөлүгүнүн командачылыгынын айыпталуучуга байкоо жүргүзүүсү атайын субъекттерге: аскер кызматчыларына, аскерге милдеттүүлөргө, окуу жыйындарына чакырылгандарга колдонулат. Бул бөгөт коюу чарасын тандоого аскер командачылыгынын макулдугу талап кылынбайт. Бөгөт коюу чарасы жөнүндө токтом (аныктама) аскер бөлүгүнүн командачылыгына жиберилет. Айыпталуучу бөгөт коюу чарасы аларды жасоодон алдын алуу үчүн колдонулган аракеттерди жасаган учурда, командачылык алгачкы текшерүү органынын ыйгарым укуктуу кызмат адамына (тергөөчүгө, сотко) бул тууралуу дароо кабарлоого милдеттүү. 24-1. Соттор өзгөчө оор кылмыштарды жасаган жана КР Кылмыш-жаза кодексинин [VI бөлүмүндө](file:///C%3A%5CUsers%5Cs.tashtanbekov%5CAppData%5CLocal%5CTemp%5CToktom%5Cc8ad2551-0151-4e29-a588-071da9af6c9f%5Cdocument.htm#r4) каралган оор кылмыштарды жасаган айыпкерлерге карата электрондук байкоо жүргүзүү колдонулбай тургандыгын эске алышы керек.Экономикалык ишти жүзөгө ашыруучу субъекттерине карата бөгөт коюу чарасын колдонуу жөнүндө маселени чечүүдө биринчи кезекте электрондук байкоо жүргүзүүнү колдонуу каралышы керек (КР КЖПКнын 109-1-бер.). Электрондук байкоону колдонуунун, ошондой эле электрондук жана башка техникалык контролдоо каражаттарын пайдалануунун шарттары жана тартиби КР Министрлер кабинети тарабынан мыйзамдык талаптарга ылайык белгиленет. (КР Министрлер Кабинетинин 2024-жылдын 10-майындагы N 237 “Электрондук байкоо жүргүзүүнү аткаруу, контролдоонун электрондук жана башка техникалык каражаттарын пайдалануу тартибин жана шарттарын бекитүү жөнүндө” токтому) 25. Балага карата камакка алуу түрүндөгү бөгөт коюу чарасы өзгөчө учурларда гана колдонулат. Балага карата бөгөт коюу чарасын колдонуу жөнүндө маселени чечүүдө ар бир учурда балага көз салып турууга өткөрүп берүү сыяктуу чараны колдонуу мүмкүнчүлүгү талкууланышы керек (КР КЖПКнин 460-бер. 3-бөл.). Өзгөчө учурлар катары өзгөчө оор кылмышты жасагандыгы үчүн шектелүүнү, мурда колдонулган бөгөт коюу чарасынын шарттарын бузууну, ошондой эле тергөө органдан же соттон жашырынып кетүүнү түшүнүү керек. Баланы көз салууга өткөрүп берүү түрүндөгү бөгөт коюу чарасы он төрт жаштан он сегиз жашка чейинки айыпталуучуга карата колдонулат. Айыпталуучуга карата мурда тандалган баланы көз салууга өткөрүп берүү түрүндөгү бөгөт коюу чарасы ал он сегиз жашка жеткенде (иштин жагдайына жараша) жокко чыгарылат же башка бөгөт коюу чарасына өзгөртүлөт.  Айыпталуучу бала ата-энесинин, (камкорчулардын, көзөмөлчүлөрдүн), балдарды коргоо боюнча ыйгарым укуктуу мамлекеттик органдын кызматкерлеринин, ошондой эле ал турган атайын балдар мекемесинин өкүлдөрүнүн көз салуусуна, алардын жазуу жүзүндөгү өтүнүчү боюнча гана өткөрүлүп берилиши мүмкүн.26. Бөгөт коюу чарасын колдонуу, мөөнөтүн узартуу же андан баш тартуу жөнүндө тергөө судьясынын токтому кабыл алынган учурдан баштап 5 сутканын ичинде апелляциялык тартипте даттанылышы мүмкүн (КР КЖПКнин 106, 115 жана 266-бер.). 27. Апелляциялык инстанциядагы сот КР КЖПКнин 417-бер. ылайык, даттанууну (сунушту) канааттандыруусуз калтыруу, тергөө судьясынын токтомун өзгөртүү же тергөө судьясынын токтомун жокко чыгарып, жаңы чечим кабыл алуу тууралуу аныктама чыгарууга укуктуу. Апелляциялык инстанциядагы сот судьянын бөгөт коюу чарасын колдонуу же анын мөөнөтүн узартуу жөнүндө токтомуна даттанууну (сунушту) кароонун жыйынтыктары боюнча, ага негиздер болгон учурда токтомду өзгөртүүгө же токтомду жокко чыгарып, жаңы чечим кабыл алууга укуктуу. 28. КР КЖПКнин 401-бер. ылайык, соттун жыйынтык чечими чыкканга чейин бөгөт коюу чарасын колдонуу жана бөгөт коюу чарасынын мөөнөтүн узартуу жөнүндө токтому кабыл алынган учурдан баштап, 10 сутканын ичинде апелляциялык тартипте даттанылышы мүмкүн экендигине соттордун көңүлү бурулсун. Бөгөт коюу чарасын өзгөртүү, жокко чыгаруу жөнүндө өтүнүч боюнча же аны канааттандыруудан баш тартуу тууралуу соттун жыйынтык чечими чыкканга чейинки алдын ала угуу стадиясында же соттук териштирүүнүн жүрүшүндө кабыл алынган судьянын токтому апелляциялык тартипте соттун жыйынтык чечими менен чогуу даттанылат. 29. КР ЖПКнин 410-бер. 2-бөл. ылайык, апелляциялык даттануу (сунуш) апелляциялык инстанциянын сотуна түшкөн күндөн баштап 10 суткадан кеч эмес мөөнөттө каралууга тийиш. Бөгөт коюу чаралары жөнүндө даттанууну (сунушту) кароонун жыйынтыгы боюнча апелляциялык инстанциядагы соттун чечими кассациялык тартипте даттанылбайт. 30. Бөгөт коюу чарасын колдонуу (бөгөт коюу чарасын мөөнөтүн узартуу) жөнүндө соттук териштирүүнүн жүрүшүндө кабыл алынган токтомдорго карата даттануу, иш боюнча соттук териштирүүнү токтотпойт. Мындай учурда, апелляциялык инстанциядагы сотко даттанылган соттук акты, тергөөнүн жана бөгөт коюу чараларынын мөөнөттөрү жөнүндө тактама менен айыптоо актысынын көчүрмөсү тиркелген даттануу (сунуш) боюнча материал жиберилет.Камакта кармалган айыпталуучу апелляциялык инстанциядагы сотко даттануу (сунуш) каралган күнү алынып келинет. Соттук отурумдун күнү жана убактысы жөнүндө апелляциялык инстанциядагы сот биринчи инстанциядагы сотко билдирүү жиберет. Айыпталуучу апелляциялык инстанциядагы сотко даттанууну (сунушту) чечүү үчүн биринчи инстанциядагы соттун талабы боюнча жеткирилет. |